UP: व्यक्ति ने सोशल मीडिया पर मरने की घोषणा कर खाया जहर
उत्तर प्रदेश के झांसी जिले में एक 35 वर्षीय व्यक्ति ने सोशल मीडिया साइट पर अपनी मरने की घोषणा करने वाली पोस्ट साझा कर जहर खाकर अपनी जीवन लीला समाप्त कर ली।
झांसी: उत्तर प्रदेश के झांसी जिले में एक 35 वर्षीय व्यक्ति ने सोशल मीडिया साइट पर अपनी मरने की घोषणा करने वाली पोस्ट साझा कर जहर खाकर अपनी जीवन लीला समाप्त कर ली। यह घटना मऊरानीपुर तहसील के रानीपुर इलाके में हुई थी। पीड़ित राजेश ने एक वीडियो पोस्ट करते हुए कहा कि वह अपने ससुराल वालों द्वारा परेशान किए जाने के बाद अपनी जिंदगी खत्म कर रहा है।उसने दावा किया कि उसके ससुर, सास और साली उसे लंबे समय से लगातार परेशान कर रहे थे, जिससे वह अवसादग्रस्त हो गया और आखिरकार वह आत्महत्या कर रहा है। पीड़ित के परिजन उसे झांसी मेडिकल कॉलेज ले गए, जहां से उसे ग्वालियर रेफर कर दिया गया। हालांकि, राजेश ने गुरुवार को इलाज के दौरान दम तोड़ दिया।एक पुलिस प्रवक्ता ने कहा कि मृतक के ससुराल वालों से पूछताछ की जा रही है और उनके खिलाफ उचित कार्रवाई की जाएगी।